På et af mange rejsestipendier opholdt Astrid Holm sig i 1920 i Paris, hvor hun studerede væveteknik ved [[Manufacture des Gobelins]]. Tilbage i Danmark blev hun først uofficielt i 1921 og siden fra 1925 officielt leder af af Væveskolen på Kunstakademiet. Hun blev dermed den første kvindelige lærer på [[Det Kongelige Danske Kunstakademi|Kunstakademiet]]. Med dette skifte nedtonede hun sine maleaktiviteter, og begyndte primært at fokusere på vævningen. Frem til sin død var hun optaget af at arbejde for at forbedre kvindernes forhold og arrangerede en del udstillinger, blandt andet var hun medarrangør af Kvindelige Kunstneres Samfunds Udstilling i Kunstindustrimuseet i 1926 ''Dansk - Norsk - Svensk Kunsthaandværk''. Hun deltog selv i udstillingen med katalognummer 108: ''Phaëtons Fald,'' et knyttet tæppe med plantefarvet garn.<ref>Katalog ''Kvindelige Kunstneres Samfunds Udstilling i Kunstindustrimuseet Dansk - Norsk - Svensk Kunsthaandværk 1926.'' Kataloget beror i samlingen fra Kvindelige Kunstneres Samfund, Det Kgl. Bibliotek, håndskriftsamlingen.</ref>
Kunst Historie Maleri Materiel_kultur